എസ്പിയുടെ വാഹനത്തിലടിച്ചിട്ട് ഓടിയ യുവാവ് മരിച്ച സംഭവം പോലീസിനെതിരെ മാതാപിതാക്കള് കോട്ടയം: ജില്ലാ പോലീസ് മേധാവിയുടെ വാഹനത്തില് അടിച്ചിട്ട് ഓടിയ യുവാവിനെ മരിച്ച നിലയില് കണ്ടെത്തിയ സംഭവത്തില് പോലീസിനെതിരെ ബന്ധുക്കള്. യുവാവിനെ പോലീസ് കൊന്നതാണെന്ന് മാതാപിതാക്കള് ആരോപിച്ചു. കഴിഞ്ഞ ഞായറാഴ്ച രാത്രിയാണ് സംഭവം. ചക്രംപടിക്ക് സമീപം എടിഎമ്മിന് മുന്നില് നിര്ത്തിയിരുന്ന എസ്പിയുടെ ഔദ്യോഗിക വാഹനത്തില് അടിച്ച വെച്ചൂര് സ്വദേശി ജിജോയെയാണ് മരിച്ച നിലയില് കണ്ടെത്തിയത്. പോലീസ് വാഹനം എന്ന് അറിഞ്ഞതോടെ ജിജോ അടുത്തുള്ള ബാര് ഹോട്ടലിലേക്ക് ഓടി കയറി. പിന്നാലെ ഹോട്ടലിന് പിന്നിലെ കാനയില് മരിച്ച നിലയില് കണ്ടെത്തുകയായിരുന്നു. മദ്യലഹരിയില് വലിയ മതില് ചാടി കടക്കുന്നതിന് ഇടയില് കാനയില് വീണാണ് ജിജോയുടെ മരണമെന്നാണ് പോലീസ് വാദം. ശ്വാസനാളത്തില് ചെളി കയറിയെന്നാണ് പോസ്റ്റുമോര്ട്ടം റിപ്പോര്ട്ടില് പറയുന്നത്. മാതാപിതാക്കളുടെ പരാതിയില് കുമരകം പോലീസ് കേസെടുത്തിട്ടുണ്ട്.